《送秋 其二》
清代·汤储璠

花天狂艳不可当，秋风一扫生清光。凉月娟娟出海峤，不照繁华照枯槁。

古来惟有楚大夫，不识此时风月好。登山临水发悲歌，先生感慨何其多。

遂令金天少颜色，吁嗟秋兮奈尔何！

作者简介：汤储璠，字茗孙，临川人。嘉庆辛未进士，官内阁中书。有《布帆无恙草》、《忍冬小草》、《长秋馆咏史诗钞》。